ดัชนีหุ้นปิดภาคเช้าลบ 0.03 จุด
ดัชนีหุ้นปิดภาคเช้าที่ระดับ 931.49 จุด ลดลง 0.03 จุด&nbsp; ด้วยมูลค่าการซื้อขายที่หนาแน่น 25,487ล้านบาท
7 ก.ย. 2553

ดัชนีหุ้นปิดภาคเช้าที่ระดับ 931.49 จุด ลดลง 0.03 จุด  ด้วยมูลค่าการซื้อขายที่หนาแน่น 25,487ล้านบาท
การซื้อขายภาคเช้าของตลาดหุ้นวันที่ 7 ก.ย. ค่อนข้างผันผวน แกว่งตัวในกรอบ 925-935 จุด และมาปิดตลาดที่ระดับ 931.49 จุด ลดลงเล็กน้อย 0.03 จุด มูลค่าการซื้อขายยังคงหนาแน่น 25,487 ล้านบาท โดยหุ้นขนาดใหญ่ในกลุ่มพลังงานปรับตัวลดลง 
น.ส.จิตรา อมรธรรม ผู้อำนวยการฝ่ายวิเคราะห์ บล.ฟินันเซีย ไซรัส กล่าวว่า ดัชนีหุ้นแกว่งตัวผันผวน เคลื่อนไหวทั้งในแดนบวกและลบ และท้ายตลาดปิดลดลงเล็กน้อยแต่ยังไม่หลุดแนวรับของรอบสัปดาห์นี้ที่ระดับ 910 จุด 
สาเหตุส่วนหนึ่งเป็นผลจากมาจากหุ้นขนาดใหญ่หลาย ๆ ตัวขึ้นเครื่องหมาย XD ในวันนี้เป็นวันแรกเช่น หุ้นบริษัท ปตท.(PTT) บริษัท บางจาก ปิโตรเลียม(BCP) และธนาคารกรุงศรีอยุธยา(BAY) เป็นต้น นอกจากนี้ดัชนีหุ้นขึ้นแรงทำให้มีการขายทำกำไรระหว่างทางบ้าง